
ŠAKIŲ RAJONO SAVIVALDYBĖS TARYBA
SPRENDIMAS
DĖL VIENKARTINIŲ PINIGINIŲ IŠMOKŲ SKYRIMO

2013 m. lapkričio 28 d. Nr. T-381
Šakiai


Rajono savivaldybės taryba, vadovaudamasi rajono savivaldybės tarybos 2010 m. gruodžio 23 d. sprendimu Nr. T-402 patvirtinto 2011-2017 metų plėtros strateginio plano 2.4.2.9. priemone ir atsižvelgdama į rajono savivaldybės Jaunimo reikalų tarybos 2010 m. spalio 6 d. posėdyje patvirtintus Jaunimo reikalų tarybos skiriamų apdovanojimų nuostatus bei Jaunimo reikalų tarybos patvirtintus kandidatus Jaunimo apdovanojimams gauti,  n u s p r e n d ž i a,


skirti iš Jaunimo ir nevyriausybinių organizacijų programos (kodas 05) 250 Lt dydžio vienkartines pinigines išmokas:


1. Šakių „Žiburio“ gimnazijos abiturientei Saulei Starkauskaitei už puikų vadovavimą Šakių rajono moksleivių tarybai ir aktyvią visuomeninę veiklą.


2. Šakių „Žiburio“ gimnazijos mokinei Linai Rakickaitei už aktyvų dalyvavimą Šakių rajono žmonių su negalia sąjungos veikloje bei nuoširdų įsijungimą į savanorišką veiklą.

3. VšĮ „Mano skveras“ direktorei Živilei Unguvaitytei už Šakių miesto J.Lingio parko infrastruktūros gerinimą, pastatant suoliukus, bei visuomenės poreikių tenkinimą.

4. Šakių „Žiburio“ gimnazijos bendruomenei (direktorė Jūratė Mozūraitienė) už suorganizuotą netradicinio ugdymo dieną - Karjeros dieną, skatinant jaunimo verslumą bei iniciatyvas.


5. UAB „Gulbelė“ direktoriui Arūnui Tarnauskui už nuolatinę finansinę paramą jaunimo renginiams bei naujos žaidimų aikštelės įrengimą vaikams J.Lingio parke Šakiuose.

6. Asociacijai Šakių rajono moksleivių tarybai (pirmininkė Milda Antanaitytė) už organizuojamus renginius bei puikų bendradarbiavimą su rajono mokyklų mokinių savivaldomis. 

